**ATVIRO KONKURSO**

**SPECIALIOSIOS PIRKIMO** **SĄLYGOS (SPS)**

2025 m. vasario 25 d.

# BENDROSIOS NUOSTATOS

* 1. Atsižvelgiant į tai, kad Pirkėjas yra klasikinio sektoriaus Perkančioji organizacija, Pirkimas vykdomas vadovaujantis VPĮ nuostatomis.
  2. Stebėtojai dalyvauti Komisijos posėdžiuose nėra kviečiami.
  3. Vykdomas skelbiamas tarptautinės vertės pirkimas.
  4. Išankstinis skelbimas apie pirkimą nebuvo skelbiamas.
  5. Pirkimo dokumentai Tiekėjams pateikiami lietuvių kalba.
  6. Pirkimas vykdomas CVP IS priemonėmis*.* Bet kokia informacija, Pirkimo dokumentų paaiškinimai, pranešimai ar kitas Pirkėjo ir Tiekėjų susirašinėjimas vykdomas tik šiomis priemonėmis.
  7. **Šio Pirkimo metu nebus vykdomos Derybos.**
  8. Tiesioginio atsiskaitymo su Subtiekėjais tvarka nurodyta Sutartyje.
  9. Pirkimas nevykdomas per CPO LT katalogą, nes CPO LT kataloge perkamų paslaugų pilna apimtimi nėra.
  10. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.1 punktu (-ais). Aplinkos apsaugos kriterijai nustatyti SPS priede Nr. 5 „Sutarties projektas“ ir SPS 1 priede „Techninė specifikacija“.
  11. Šio Pirkimo metu **yra** parengtas Sutarties projektas.
  12. Šio Pirkimo metu **nebus** atliekama patikra Nacionaliniam saugumui užtikrinti svarbių objektų apsaugos įstatyme nustatyta tvarka.

# PIRKIMO OBJEKTAS

# Pirkimo objektas – Būsto (buto) paprastojo remonto darbų projekto parengimas, statybą leidžiančio dokumento gavimas ir statinio projekto vykdymo priežiūra (toliau tekste – Paslaugos).

* 1. Pirkimo objektas skaidomas į 2 pirkimo objekto dalis:
     1. **I Pirkimo objekto dalis** – Daugiabučio gyvenamojo namo Dariaus ir Girėno g. 5C, Vilniuje, buto Nr. 00, pritaikymo žmonių su negalia reikmėms paprastojo remonto projekto parengimas;
     2. **II Pirkimo objekto dalis -**Daugiabučio gyvenamojo namo S. Stanevičiaus g. 16, Vilniuje, buto Nr. 00, pritaikymo žmonių su negalia reikmėms paprastojo remonto projekto parengimas.
  2. Tiekėjas gali pateikti Pasiūlymą vienai, kelioms ar visoms Pirkimo objekto dalims. Pasiūlymai bus vertinami kiekvienai Pirkimo objekto daliai atskirai.
  3. Pirkėjas sudarys atskirą Sutartį kiekvienai Pirkimo objekto daliai, nepaisant to, kad pagal Pirkimo dokumentų reikalavimus Laimėtoju gali būti nustatomas tas pats Dalyvis.
  4. Pirkėjas neriboja maksimalaus Pirkimo objekto dalių skaičiaus, dėl kurių Laimėtoju gali būti nustatomas tas pats Dalyvis.
  5. Šiame Pirkime neleidžiama pateikti Alternatyvių Pasiūlymų.

# KANDIDATŲ PAŠALINIMO PAGRINDŲ, KVALIFIKACIJOS REIKALAVIMŲ TIKRINIMAS

* 1. Šiame pirkime bus taikoma Viešųjų pirkimų įstatymo 59 straipsnio 4 dalyje nurodyta galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus ir, jeigu taikytina, ar šis dalyvis laikosi kokybės vadybos sistemos ir (arba) aplinkos apsaugos vadybos sistemos standartų
  2. Tiekėjas, taip pat visi ūkio subjektų grupės nariai, jei pasiūlymą teikia ūkio subjektų grupė, kaip pirminį įrodymą pateikia užpildytą ir pasirašytą Europos bendrąjį viešojo pirkimo dokumentą (EBVPD, SPS priedas Nr. 2) espd.reply.xml arba pdf formatu, patvirtinantį jo atitikimą keliamiems Kvalifikacijos reikalavimams, Pašalinimo pagrindų nebuvimą. Kvalifikacijos reikalavimai, Pašalinimo pagrindai ir kiti reikalavimai pateikiami SPS priede Nr. 3.
  3. Jeigu Tiekėjas remiasi Ūkio subjektų pajėgumais, Tiekėjas turi pateikti Ūkio subjektų užpildytą ir pasirašytą EBVPD (SPS priedas Nr. 2), espd.reply.xml arba pdf formatu, patvirtinantį Ūkio subjekto Pašalinimo pagrindų nebuvimą ir, jei taikoma, atitikimą Kvalifikaciniams reikalavimams.
  4. Jeigu Tiekėjas ar jo Ūkio subjektas negali pateikti kvalifikacijos atitiktį patvirtinančių dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti priesaikos deklaracija arba oficialia Tiekėjo (Ūkio subjekto) deklaracija, jeigu jo šalyse nenaudojama priesaikos deklaracija. Oficiali Tiekėjo (Ūkio subjekto) deklaracija turi būti patvirtinta valstybės narės ar Tiekėjo (Ūkio subjekto) kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
  5. Jeigu reikalaujama išsilavinimo, profesinės kvalifikacijos ar profesinės patirties, turėti specialų leidimą ar būti tam tikrų organizacijų nariu arba turėti profesinės civilinės atsakomybės draudimą, Tiekėjas gali remtis Ūkio subjektų pajėgumais tik tuo atveju, jeigu tie Ūkio subjektai patys suteiks paslaugas, atliks darbus, kuriems reikia jų turimų pajėgumų, kaip nurodoma VPĮ 49 str. 2 d.
  6. Kai Tiekėjas remiasi Ūkio subjektų pajėgumais dėl Pirkimo dokumentuose nustatytų ekonominio ir finansinio pajėgumo reikalavimų, taikomos BPS 5.21 punkto nuostatos.
  7. Jei norminiai teisės aktai numato imperatyvius reikalavimus dėl teisės verstis veikla, tačiau tokie reikalavimai Pirkimo dokumentuose nebuvo numatyti, Tiekėjas užtikrina, kad Sutartį vykdys tik tokią teisę turintys asmenys ir įsipareigoja pateikti Pirkėjui tai pagrindžiančius dokumentus iki atitinkamų veiklų vykdymo pradžios.

# REIKALAVIMAI PASIŪLYMŲ PATEIKIMUI

* 1. Pasiūlymą reikia pateiktiCVP IS priemonėmis į elektroninę pasiūlymo dėžutę, ne vėliau kaip iki termino, nurodyto CVP IS ir skelbime apie pirkimą, išskyrus atvejus, kai nukeliamas Pasiūlymų pateikimo terminas. Tokiu atveju, informacija apie patikslintą Pasiūlymų pateikimo terminą pateikiama CVP IS ir patikslintame skelbime vadovaujantis BPS 13 skyriuje nustatyta tvarka.
  2. **Pasiūlyme Tiekėjas turi pateikti:**
     1. užpildytą, pasirašytą ir nuskenuotą (išskyrus tuos atvejus, kai pasirašoma elektroniniu parašu) Pasiūlymo formą (su priedais);
     2. užpildytą ir pasirašytą EBVPD;
     3. jungtinės veiklos sutarties kopiją, jei vieną Pasiūlymą pateikia jungtinei veiklai susivienijusių Tiekėjų grupė;
     4. jei Pasiūlymo dokumentus ir (ar) Pasiūlymą pasirašo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[[1]](#footnote-2);
     5. dokumentai, įrodantys, kad ūkio subjekto, kurio pajėgumais tiekėjas remiasi, ištekliai jam bus prieinami per visą sutartinių įsipareigojimų vykdymo laikotarpį. Tokiais įrodymais gali būti dvišaliai ‒ Tiekėjų ir Ūkio subjektų pasirašyti dokumentai: preliminarios sutartys arba ketinimų protokolai, arba kiti lygiaverčiai dokumentai
     6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime.
     7. jei tiekėjas pasitelkia kvazisubtiekėją, kvazisubtiekėjo deklaraciją dėl ketinimo įdarbinti bei sutikimo būti įdarbintu tiekėjo laimėjimo atveju;
  3. Pirkėjas, gavęs Pasiūlymą kitomis nei SPS 4.1. punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.
  4. Pasiūlymas turi būti pateikiamas lietuvių kalba. Sertifikatai, atestatai bei kiti kompetentingų institucijų išduoti oficialūs dokumentai bei siūlomos įrangos oficialūs aprašymai gali būti pateikti lietuvių, anglų arba rusų kalba. Jeigu Pirkėjui kyla abejonių dėl informacijos tinkamumo, tikslumo ar aiškumo anglų arba rusų kalba išduotuose ir Pirkėjui pateiktuose sertifikatuose, atestatuose bei kituose kompetentingų institucijų išduotuose dokumentuose bei siūlomos įrangos aprašymuose, Pirkėjo atskiru reikalavimu ne vėliau kaip per 3 (tris) darbo dienas (esant pagrįstam Tiekėjo prašymui, tokį terminą Pirkėjas gali pratęsti) Tiekėjas turės pateikti nurodyto dokumento oficialų vertimą į lietuvių kalbą. Jeigu sertifikatai, atestatai bei kiti kompetentingų institucijų išduoti dokumentai pateikiami ne anglų arba rusų kalba, turi būti pateikiamas oficialus vertimas į lietuvių kalbą.

# PASIŪLYMŲ NAGRINĖJIMAS IR VERTINIMAS

# Pirkimo dokumentuose nustatytus reikalavimus atitinkantys Pasiūlymai bus vertinami pagal ekonomiškai naudingiausio pasiūlymo vertinimo kriterijų - kainą.

# Šiame Pirkime bus tikrinama neįprastai maža pasiūlyta kaina, vadovaujantis VPĮ 57 straipsnio nuostatomis.

# PASIŪLYMŲ GALIOJIMO UŽTIKRINIMAS

* 1. Šiame pirkime pasiūlymo galiojimo užtikrinimas nėra taikomas.
  2. Jei Dalyvis, kuris bus kviečiamas sudaryti  konkrečios pirkimo objekto dalies ​Sutartį​, atsisakys ją sudaryti, pareikalavus, jis turės sumokėti 10 proc. ​Pradinės sutarties vertės​ EUR be PVM dydžio baudą arba padengti Pirkėjo patirtus tiesioginius nuostolius. Dalyvis, pareikalavus, turės sumokėti mažesnę iš dviejų sankcijų). Tiesioginiais nuostoliais bus laikomas kainos skirtumas tarp ​Sutartį​ atsisakiusio pasirašyti Dalyvio Pasiūlymo kainos EUR be PVM ir kito Dalyvio, pasiūlymų eilėje esančio po atsisakiusio sudaryti ​Sutartį​ Dalyvio, Pasiūlymo kainos EUR be PVM.

# SUTARTIES ĮVYKDYMO UŽTIKRINIMAS

# Sutartyje bus numatyti Sutarties įvykdymo užtikrinimo būdai, tokie kaip delspinigiai ir baudos už Sutartyje numatytų įsipareigojimų netinkamą vykdymą ir (ar) nevykdymą.

# SUTARTIES KAINA

# Su Laimėjusiu Dalyviu sudaromos Pradinės sutarties vertė kiekvienoje pirkimo objekto dalyje bus lygi Laimėjusio Dalyvio Pasiūlymo kainai Eur be PVM nurodytai pasiūlymo formoje.

# PRIEDAI

Priedas Nr. 1 – Techninė specifikacija.

Priedas Nr. 2 – EBVPD forma pildymui (espd.request.xml).

Priedas Nr. 3 – Tiekėjams keliami reikalavimai: Pašalinimo pagrindai, Kvalifikacijos ir kiti reikalavimai.

Priedas Nr. 4 – Pasiūlymo forma.

Priedas Nr. 5 – Sutarties projektas.

*Rengė: Arūnas Gvozdas, tel. nr.+370 607 88275 , el. paštas:* [*arunas.gvozdas@vilniausvystymas.lt*](mailto:arunas.gvozdas@vilniausvystymas.lt)

1. Pagal LR civilinio kodekso 2.140 straipsnio 1 dalį Juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal LR civilinio kodekso 2.142 straipsnio 1 dalį Įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-2)